**Képviselői előterjesztés a tiszafüredi orvosi ügyelettől igénybe vett szolgáltatás, és annak problémái miatt kialakult helyzet megváltoztatására.**

**Előterjesztő:** Kiss Imre és Soltész Gábor önkormányzati képviselők Egyek

2019.Január 1.-től Egyek Nagyközség Önkormányzata az orvosi ügyeleti szolgáltatást a tiszafüredi orvosi ügyeletet üzemeltető, Agria Ügyelet Kft.-től veszi igénybe. A változás oka az volt, hogy a korábban Tiszacsegei orvosi ügyeletből, személyi problémák miatt ki kellett válnunk.

Jelen előterjesztés az Agria Ügyelet Kft-től igénybe vett szolgáltatásban problémák merültek fel, melynek helytálló feltárása jelen beadványban részletesen leírásra kerülnek. 2019.12.31.-én az Agria Ügyelet Kft. -vel kötött megállapodás lejár, és szeretnénk kérni a képviselő testületet, hogy ezzel a céggel további szerződést ne kössön. Az orvosi ügyeleti ellátást ellenben a lakosság részére kötelezően biztosítanunk kell. Erre több olyan lehetőség is van, melyet a jogszabályok, és nyílván az anyagi források korlátoznak.

A jelenlegi ügyeleti problémákról dióhéjban. Más megyében, más sajátosságokkal rendelkezik. Az ügyelet területe óriási, amelyet egy orvossal nem lehet megoldani,(Tiszafüred, Tiszaörvény, Tiszaigar, Tiszaörs, Nagyiván, Tiszaszőlős, Tiszaszentimre, Tomajmonostora, Újszentgyörgy, Tiszaderzs) ez kb. 20-22 ezer ember Egyek-Telekháza, Egyek-Félhalom, Egyek, Ohat-on kívül. Az orvos probléma oda is begyűrűzött. Sokszor panasszal éltek mind az Egyeki, mind a más településen élő betegek. Az Egyeki betegeket nem a területileg illetékes kórházba szállította a mentőszolgálat, hanem a Karcagi Kórházba, melyből sok alkalommal volt feszültség. Ez a területi ellátási kötelezettségből adódik, mivel másik megye, megyén kívüli beteget, a feltalálási helyhez illetékes gyógy intézménybe kell szállítani, jelen esetben ez a Karcagi Kórház. A betegekhez való kijárás sem volt megfelelő számunkra, mivel óriási a terület, lehetetlen egyszerre a rendelőben is, és a helyszínen is ellátni a beteget. A mentődolgozókkal, több alkalommal az ügyeletes orvos vitába keveredett, erről Soltész Gábor képviselő társam is bőven be tud számolni. Ezen és más itt nem részletezett problémák miatt indokolt a váltás.

Az első lehetőség melyet megvizsgáltunk, hogy a mentőállomás mellett az Országos Mentőszolgálat üzemeltetne egy orvosi ügyeletet. Az Országos Mentőszolgálat orvosi ügyeletet nem működtethet, bár az 47/2004. (V. 11.) ESZCSM rendelet **6. §**(1) Az 5. § (1) bekezdése szerinti új központi ügyelet, mentőállomás létesítésénél a mentőállomáshoz telepített központi ügyelet létrehozása indokolt. Jelen álláspont szerint, az Országos Mentőszolgálat orvosi ügyeletet nem szeretne szervezni a mentőállomások mellett, humán erőforrás hiánya, és más egyéb nem részletezett okok miatt. A jelenleg tervezés alatt és kivitelezés előtt álló, új mentőállomás mellett pedig orvosi ügyeleti helység nem lett tervezve.

(2) Egy adott terület lakosságát ellátó több egészségügyi szolgáltató bevonásával szervezett ügyelet esetén közös diszpécserszolgálatot kell működtetni. Ennek később lesz jelentősége.

A másik lehetőség a helyben, településünkön megoldandó ügyeleti ellátás lenne. Ennek finanszírozása az OEP finanszírozásból, és az önkormányzati, vagy önkormányzatok finanszírozásából állna. Mivel helyben egy rendelőt is be kellene rendezni, illetve ügyeleti autóról is gondoskodni kellene, melyek plusz erőforrást igényelnek, nem beszélve a jogszabályban előre meghatározott gyógyszerek meglétéről, ez az alap,hogy egyáltalán ügyeletet tudjunk indítani. Jelen helyzetben a települést egy orvos és egy gépkocsivezető/ápoló látná el 16:00-08:00-ig. Ennek a lehetőségnek a megvalósulása 35-40 millió forintos terhet jelentene a községnek. Ebben már az órabérek és fenntartási költségek is benne vannak. Nyílván előny, hogy csak magunkat kell kiszolgálni, de ez nagy terhet róna településünkre. Ebből az OEP finanszírozást le kell, vonjuk, amely közel 7 millió forint, de a fennmaradó összeg is elég jelentős.

A harmadik és egyben véleményünk szerint a legjobb választás, a közös, Egyek-Tiszacsege-Újszentmargita közreműködésével létrejövő orvosi ügyelet. Korábban is évtizedekig működött Tiszacsegén, véleményünk szerint jól. Jó volt az együttműködés a mentőszolgálat és az ügyelet között is, melynek a beteg csak pozitív hozadékát látták. A Tiszacsegei központtal létrejövő közös ügyelet azért is fontos, mert így a súlyos, kritikus állapotban lévő betegek Tiszacsegén illetve Újszentmargitán hamarabb kapnak ellátást, mire a mentő kiér, az orvos már sok esetben beavatkozik. Tehát logisztikai szinten is jobb. Az ügyeleten egy orvos, egy gépkocsivezető és egy ápoló dolgozna. Ők mindannyian egészségügyi szakdolgozók, akik a sürgősségi szemléletben jártasak, folyamatosan képzésekre járnak, mind ápolói mind gépkocsivezetők szintjén. Megtartanánk az ápolók és gépkocsivezetők között a jelenlegi órabért, az orvosokét viszont picit emelnünk kellene. Ez forintosítva az alábbiak szerint alakulna. Hétköznap az ügyelet 16:00-tól 08:00-ig 16 órában, hétvégén pedig 08:00-tól 08:00-ig 24 órában üzemelne.

2020.-ban 254 munkanap, 99 hétvége, és 13 ünnepnap lesz munkaidő naptár szerint. A jelenlegi órabéreket tekintve ápoló és gépkocsivezetők esetében hétköznap 1150.-forint, hétvége és ünnepnap 1300 forint lenne. Ez éves szinten összesen a munkabér: 16.336.000 Ft.

Az orvosok esetében a jelenlegi 2800 forintos hétköznapi órabért 3000 Ft-ra kellene emelni, 3000 forintos hétvégi órabért pedig 3200 forintra kellene emelni. Erre azért lenne szükség, mert jelenleg az orvosok körében a Hr helyzet igen nagy hiányokat eredményez, vonzóvá kell tenni az ügyeletet, hogy megérje Debrecenből, vagy máshonnan eljönni, ügyelni. Korábban is a hétvégéket nagyon nehezen tudták megoldani, így hogy legyen orvos, sajnos az órabéren kell emelni. Így elképzelhető, sőt biztosra veszem, hogy máshonnan is eljönnek majd ügyelni ide. Ez a következő képen alakulna szám szerint egy évre vetítve: 20.793.600 Ft az emelt órabérrel. Amennyiben nem emelünk órabért és marad a mostani akkor: 19.443.200 Ft ez 1.350.400 Ft-al kevesebb, ami elenyésző. Az emelt órabérhez viszont jó pár évig nem kell nyúlni, mert ez már egy versenyképes órabér.

Tehát az ápoló és gépkocsivezető bére, és az orvos bére egy évre vetítve összesen: 37.129.600 Ft. Ehhez jön még minden településről az OEP finanszírozás mely jelenleg 113 Ft./lakos. Ez éves szinten Egyekre nézve közel 7 millió forint. Ennek 50%-a a fenntartásra elegendő, mint rezsi, gépkocsi fenntartás, és gyógyszerrendelés. A megmaradt közel 3,5 millió forint a finanszírozásba visszaforgatható.

Lakosság számra elosztva: 37.129.600/települések összes lakosság számával (11.636 fő), 3196 Ft/fő/év. Így Egyek esetében ez évi 17.026.774 Ft lenne. Amennyiben ebből a költségből levonjuk a jelenleg a szolgáltatásért fizetett, közel 7 millió forintot, és az OEP finanszírozásból fennmaradó 3,5 millió forintot, akkor önkormányzatunknak ez közel 7 millió forint pluszfinanszírozást jelentene.

Itt lenne jelentősége a beadvány elején mellékelt rendelet 2.bekezdésének hogy egy központi diszpécser szolgálatot kell létesíteni. Az Országos Mentőszolgálat központi irányítócsoportjai, évek óta végeznek ilyen jellegű feladatot nap, mint nap. Erre az OEP pluszfinanszírozást biztosít, melyet a rendszer fenntartására kell fordítani. Miért is jó ez? Azért mert az állampolgári bejelentések egyből a megyei mentésirányításhoz futnak be, ahol a mentésirányító a hívót kikérdezi, és a baj megítélése szempontjából mentőt, vagy ügyeletet tud küldeni. Nincs pluszhívás, nincs felesleges kapcsolás, egy helyen központosul, a segítség hamarabb risztható, és küldeni tudják a társszerveket is (Tűzoltóság, Rendőrség). Illetve az Orvos-beteg konfrontáció is ki van küszöbölve.

A negyedik választási lehetőség, egy külsős cég bevonása. Az előzővel már megégettük magunkat, nem kellene még egyszer. Erre külön ajánlatot kell, kérjünk. Korábban az Orvosi Ügyelet Nonprofit Kft egy 14.5 millió forintos ajánlatot adott, a három településre, plusz az OEP finanszírozás. Amennyiben ezt választjuk, egy külön megállapodás és árajánlatkérés kell.

Azt kell eldöntenünk, hogy melyik az a változat, amelyik irányba lépéseket tervezzünk, melyik az, ami az Önkormányzatnak és elsősorban az embereknek, illetve a szakmának is megfelelő.

Köszönettel és Tisztelettel: Kiss Imre és Soltész Gábor Önkormányzati képviselők

Kelt: Egyek, 2019.10.24.